साल 1928 इस समय भारत ने पूरे विश्व में हॉकी के मैदान में अपनी धाक दिखाई। इस समय विश्व हॉकी में भारत को सिर्फ हॉकी में हिस्सा लेने वाले देश के रूप में देखा जाता था। लेकिन 26 मई 1928 वो दिन जब भारतीय हॉकी ने विश्व में जीत का ऐसा डंका बजाया जिसकी इबारत ओलंपिक के पहले स्वर्ण पदक से लिखी गई। हालांकि पहली बार 1920 में भारत ने ओलंपिक में अपनी टीम भेजी थी लेकिन 1928 ओलंपिक की टीम कई मायनो में खास थी। वैसे तो 1908 लंदन ओलंपिक में हॉकी को पहली बार जगह मिली थी लेकिन यह खेल 1885 से ही भारत में अपने पैर पसार चुका था। इसी वर्ष कलकत्ता (मौजूदा समय में कोलकाता) के एक क्लब ने पहली बार हॉकी टूर्नामेंट का आयोजन किया था। इसके बाद बॉम्बे ( मौजूदा समय में मुंबई) ने 1886 में आगा खान कप को आयोजित किया।